Kvalifikácia na Majstrovstvá Európy vo futbale 2024

Kvalifikácia na Majstrovstvá Európy vo futbale 2024 bude futbalová súťaž, ktorá bude prebiehať od marca 2023 do marca 2024. Kvalifikácie sa zúčastní 53 z 55 tímov členských krajín UEFA, pričom na ME 2024 postúpi 23 tímov a pridajú sa k Nemecku, ktoré sa kvalifikovalo automaticky ako usporiadateľ. Priamo z kvalifikácie postúpi 20 tímov, ďalšie 3 tímy vzídu z baráže, ktorá bude spojená s výsledkami reprezentácie v Lige národov UEFA 2022/2023.

Kvalifikované tímy 

 Poznámky

Formát 
Formát kvalifikácie je podobný tomu z kvalifikácie ME 2020. Zo skupinovej fázy kvalifikácie postúpi 20 tímov. 53 účastníkov bolo rozdelených do desiatich skupín; v siedmich skupinách je po päť tímov a v troch skupinách po šesť tímov. Žreb skupinovej fázy kvalifikácie sa uskutočnil 9. októbra 2022, po skončení ligovej fázy Ligy národov UEFA 2022/2023. Štyria účastníci Finálového turnaja Ligy národov boli vyžrebovaní do päťčlenných kvalifikačných skupín. Skupinová fáza kvalifikácie sa bude hrať systémom každý s každým doma a vonku, pričom sa budú hrať dvojzápasy v marci, júni, septembri, októbri a novembri 2023. Víťazi skupín a tímy na druhých miestach sa kvalifikujú priamo na ME 2024.

Po skončení skupinovej fázy kvalifikácie sa o zostávajúcich troch postupujúcich tímoch rozhodne v play-off, ktoré sa bude hrať v marci 2024. 12 účastníkov tohto play-off bude určených na základe ich výkonov v Lige národov UEFA 2022/2023. Tieto tímy budú rozdelené do troch play-off, každé so štyrmi tímami, pričom z každého play-off postúpi na ME jeden tím. Play-off sa bude hrať systémom jednozápasového semifinále a jednozápasového finále. V semifinále bude hrať najlepšie umiestnený tím v celkovom poradí Ligy národov UEFA 2022/2023 proti štvrtému tímu a druhý tím proti tretiemu tímu. Hostiteľ finále bude vyžrebovaný z víťazov semifinálových zápasov. Traja víťazi týchto play-off sa pridajú k dvadsiatim tímom, ktoré postúpili na ME zo skupinovej fázy kvalifikácie.

Program

Žreb 
Žreb skupinovej fázy kvalifikácie sa konal vo Festhalle vo Frankfurte 9. októbra 2022 o 12:00. V kvalifikácii bude hrať 53 z 55 členských krajín UEFA. Nemecko ako usporiadateľ ME 2024 nemusí hrať kvalifikáciu, zatiaľ čo Rusko bolo vylúčené z podujatí FIFA a UEFA pre inváziu na Ukrajinu.

53 účastníkov bolo nasadených do šiestich košov na základe celkového poradia Ligy národov UEFA 2022/2023. Štyria účastníci Finálového turnaja Ligy národov 2022/2023 boli zaradení do koša Ligy národov a boli vyžrebovaní do skupín A až D, ktoré majú iba päť tímov, to znamená, že odohrajú iba 8 kvalifikačných zápasov a dva voľné hracie dni využijú na Finálový turnaj Ligy národov 2022/2023 v júni 2023. Ďalších šesť najvyššie nasadených tímov bolo v 1. koši. 2. až 5. kôš obsahuje po 10 tímov a v 6. koši sú tri najnižšie umiestnené tímy. Tímy boli vyžrebované do 10 skupín: 7 skupín po 5 tímov (skupiny A–G) a 3 skupiny po 6 tímov (skupiny H–J). Žreb začal v koši Ligy národov a v 1. koši a pokračoval od 2. koša až po 6. kôš.

Nasadenie 
Tímy boli nasadené na základe celkového poradia Ligy národov UEFA 2022/2023.

Skupinová fáza 
Zápasy sa budú hrať od 23. marca do 21. novembra 2023.

Skupina A 

|}

Skupina B 

|}

Skupina C 

|}

Skupina D 

|}

Skupina E 

|}

Skupina F 

|}

Skupina G 

|}

Skupina H 

|}

Skupina I 

|}

Skupina J 

|}

Zdroj 

Majstrovstvá Európy vo futbale 2024
Kvalifikácia na Majstrovstvá Európy vo futbale
Futbal v 2023
Futbal v 2024